Radja Nainggolan jirritorna fil-Belġju ma' Royal Antwerp Radja Nainggolan jinsab għaddej bit-testijiet mediċi ma' Royal Antwerp fil-Belġju, u b'hekk irrifjuta t-trasferiment tant mistenni tiegħu ma' Cagliari. Il-midfielder issa huwa free agnet wara li temm il-kuntratt tiegħu ma' Inter b'kunsens reċiproku. Dak kien meqjus bħala l-aħħar pass biex finalment jerġa' jmur jilgħab fis-Sardinja, fejn kien diġà mar b'self darbtejn fl-aħħar żewġ staġuni. Madankollu, il-pakkett tas-salarju li pproponew kien jidher diżappuntanti, speċjalment wara li diġà rrifjuta proposti minn Besiktas. Issa, se jkun qed jiffirma kuntratt ta' sentejn ma' Royal Antwerp. Huwa kien inizjalment irrifjuta l-ewwel offerta tagħhom aktar kmieni din il-ġimgħa, iżda huwa ssuġġerit li bonus tal-iffirmar jieħu l-qligħ tiegħu fuq sentejn għal € 4m. Dak għadu inqas milli kien jaqla' ma' Besiktas, iżda dan jirrappreżenta ritorn għal Nainggolan lejn art twelidu, il-Belġju, wara li qatta' l-maġġoranza l-kbira tal-karriera tiegħu fl-Italja. It-player ta' 33 sena kien marj jilgħab fl-Italja mal-akkademja taż-żgħażagħ ta' Piacenza fl-2004, u kompla bil-karriera tiegħu ma' Cagliari, Roma u Inter.